13. ΝΟΜΟΘΕΤ. ΔΙΑΤΑΓΜΑ υπ’ αριθ. 472 της 30/31 Οκτ. 1947 Περί χαρακτηρισμού ως υπαλλήλων των αρχιεργατών και υπαρχιεργατών της Υπηρεσίας Έλξεως και Υλικού των εν Ελλάδι Ατμηλάτων Σιδηροδρόμων κλπ. Άρθρον μόνον.-1.Αρχιεργάται και Υπαρχιεργάται της Υπηρεσίας Έλξεως και Υλικού των Ελλάδι Ατμηλάτων Σιδηροδρόμων λογίζονται εφεξής υπάλληλοι, και ως τοιούτοι υπάγονται εις τας περί μονίμων υπαλλήλων διατάξεις και ποινάς του εν ισχύϊ Γενικού Κανονισμού Προσωπικού Εξωτερικής Υπηρεσίας. 2.Αι μέχρι της ενάρξεως της ισχύος του παρόντος Νόμου εκδοθείσαι αποφάσεις του Πειθαρχικού Συμβουλίου του άρθρ. 102 του ως άνω Γ.Κ.Π.Ε.Υ. αφορώσαι τους εν τη προηγουμένη παραγράφω του παρόντος άρθρου μνημονευομένους υπαλλήλους, είναι έγκυροι και δεν θίγονται υπό του παρόντος Νόμου. 3.Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. (Αι διατάξεις του άνω Ν.Δ/τος ισχύουν ήδη μόνον καθ’ όσον δεν αντίκεινται εις τον Δημοσιοϋπαλληλικόν Κώδικα κλπ.). 